उत्तर प्रदेश के मुख्यमंत्री अखिलेश यादव कहलन कि कुंडा में सीओ के हत्या के पीछे जे ही रहल होखी ओकरा के छोड़ल ना जाई. आजम खान के कहना बा कि ऊ कहीं मुँह देखावे लायक नइखन रहि गइल. मृतक सीओ जियाउल हक के पत्नी आरोप लगवले बाड़ी कि एह हत्या का पीछे राजा भईया बाड़न. राजा भईया निर्दलीय जीतला आ सपा के मिलल दू तिहाई बहुमत का बावजूद पता ना कवना कारण अखिलेश सरकार में मंत्री बना दिहल गइलन. भाजपा आ बसपा के कहना बा कि अब जब राजा भईया का खिलाफ केस दर्ज कर लिहल गइल बा त उनका के बर्खास्त कर के गिरफ्तार कर लेबे के चाहीं.
